
R E F E R A T   D E  A P R O B A R E
privind aprobarea plății în avans a subvenției pentru acoperirea diferenței dintre prețul de producere, transport, distribuție și furnizare a energiei termice
 livrată populației și prețul local al energiei termice facturate populației
 pentru luna februarie 2023



	În situaţia în care autorităţile administraţiei publice locale aprobă preţuri locale ale energiei termice facturate populaţiei mai mici decât preţul de producere, transport, distribuţie şi furnizare a energiei termice livrate populaţiei, acestea asigură din bugetele locale sumele necesare acoperirii diferenţei dintre preţul de producere, transport, distribuţie şi furnizare a energiei termice livrate populaţiei şi preţul local al energiei termice facturate populaţiei.
  Conform prevederilor art. 5 din Ordonanța Guvernului nr. 36/2006 privind unele măsuri pentru funcționarea sistemelor centralizate de alimentare cu energie termică a populației, republicată, cu modificările și completările ulterioare, aceste sume se pot acorda în avans de către ordonatorii principali de credite ai bugetelor locale, furnizorilor de energie termică pentru populaţie, în vederea finanţării constituirii de către producători a stocurilor de păcură pentru sezonul rece, inclusiv pentru cheltuielile de transport aferente constituirii acestor stocuri.
	Ținând cont de necesitatea constituirii stocului de păcură în vederea furnizării de energie termică pentru populația municipiului Brad, județul Hunedoara, prin adresa nr. 5377/27.12.2022, înregistrată la Primăria Municipiului Brad sub nr. 62335/27.12.2022, S.C. TERMICA BRAD S.A. a solicitat  acordarea  în avans  a sumei  necesare acoperirii diferenței dintre prețul de producere, transport, distribuție și furnizare a energiei termice livrate populației și prețul local al energiei termice facturate populației pentru luna februarie 2023.
	În scopul acoperirii diferențelor de preț la energia termică livrată populației și pentru asigurarea continuității serviciului public de alimentare cu energie termică în sistem centralizat a Municipiului Brad este necesară plata în avans către S.C. TERMICA BRAD S.A. a sumei de 1.681.438,50 lei (inclusiv TVA).
În contextul celor de mai sus am inițiat prezentul proiect de hotărâre și-l supun plenului Consiliului Local al Municipiului Brad spre dezbatere în  forma prezentată.	
	Precizez că sumele angajate vor fi virate către S.C. TERMICA BRAD S.A. de la capitolul bugetar 81.02 „Combustibili și energie”, în funcție de prevederile bugetare pe anul 2022, respectiv pe anul 2023, conform decontului de subvenție.








Invoc în susţinerea propunerii mele prevederile art. 5 din Ordonanța  Guvernului nr. 36/2006 privind unele măsuri pentru funcționarea sistemelor centralizate de alimentare cu energie termică a populației, republicată, cu modificările și completările ulterioare, prevederilor  art. 129 alin. 2 lit. d, alin. 7 lit. n, art. 139 alin. 3 lit. a și ale art. 196 alin. 1 lit. a din O.U.G. nr. 57/2019 privind Codul administrativ, cu modificările și completările ulterioare, precum şi ale art. 11 alin. 4 din Legea nr. 554/2004 a contenciosului administrativ, actualizată.

